Esbjerg nedjusterer forventningerne for regnskabsåret til et minus på omkring 30 millioner kroner. Det er 10-15 millioner dårligere end tidligere udmeldt.

Esbjerg meldte her til morgen ud, at man skiller sig af med den nyligt ansatte direktør Hans Peter Rasmussen. I meddelelsen fremgår det samtidig, at økonomien i klubben er i knæ.

Tilbage i august nedjusterede vestjyderne forventningerne til regnskabsåret fra et minus på 10-15 millioner kroner til et minus på 15-20 millioner kroner, men den forudsigelse holder ikke.

I dagens meddelelse skriver Esbjerg, at man nu venter et underskud på hele 30 millioner kroner.

- Sideløbende er der ved udsigten til et underskud på 30 mio. kr. før skat i 2016 fokus på økonomisk genopretning af selskabet. Lavere indtægter fra tv og tilskuere samt ekstraordinære omkostninger til flere fratrædelser vil tynge i årsregnskabet, lyder det fra klubben.

Esbjerg havde ved udgangen af første halvår en egenkapital på blot 23 millioner kroner.